Diari Oficial de la Generalitat Valenciana


Sumari del DOGV 2764, del 06-06-1996 (1996/838391)

RESOLUCIÓ de 4 de març de 1996, del director general de Justícia de la Conselleria d'Administració Pública, per la qual s'acorda inscriure en el Registre de Fundacions de la Comunitat Valenciana la Fundación para la Solución Extrajudicial de Conflictos Colectivos.
------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   2764

Data del DOGV
:   06-06-1996

Secció del DOGV
:   ALTRES DISPOSICIONS

Número del document
:   1996/838391


Data del document
:   04-03-1996

Organisme emissor
:   Conselleria d'Administració Pública

Tipus de document
:   Resolució

RESOLUCIó de 4 de març de 1996, del director general de Justícia de la Conselleria d'Administració Pública, per la qual s'acorda inscriure en el Registre de Fundacions de la Comunitat Valenciana la Fundación para la Solución Extrajudicial de Conflictos Colectivos.   
Vist l'expedient iniciat a instàncies del Sr. Luis Torres MoÑino, com a secretari de la Fundació para la Solución Extrajudicial de Conflictos Colectivos pel qual sol·licita la inscripció de la fundació, en base als següents:  
FETS  
PRIMER. Que d'acord amb l'escriptura pública de data 31 d'octubre de 1994, atorgada davant el notari de l'Il·lustre Col·legi de València, el Sr. Manuel Mínguez Jiménez, sota el número 1268 de protocol, la Confederació Interprovincial d'Empresaris de la Regió Valenciana (CIERVAL), la Unió General de Treballadors del País Valencià (UGT PV), i la Confederació Sindical de Comissions Obreres del País Valencià (CCOO PV), degudament representades tal i com s'acredita en la documentació incorporada al protocol, manifesten la seua voluntat de constituir en aquest acte l'esmentada Fundación per a la Solución Extrajudicial de Conflictos.  
SEGON. Són finalitats de la Fundació, d'acord amb allò establert en l'article tercer dels estatuts modificats i fets públics per escriptura de data 12 de gener de 1996, atorgada davant el notari de València, el Sr. César Mínguez Jiménez, amb el número 62 de protocol, els següents:  
1)L'exercici de les funcions de mediació i arbitratge en benefici de les empreses i treballadors de la Comunitat Valenciana, previstes en l'acord sobre solució extrajudicial de conflictes col·lectius de la Comunitat Valenciana subscrit pels constituents en data 19 de juliol de 1993, publicat en el Diari Oficial de la Generalitat Valenciana, de 9 de setembre de 1993, i també totes aquelles directament o indirectament relacionades amb el contingut d'aquest Acord, en el sentit més ampli.  
2) El desenvolupament, foment i la prestació d'activitats de caràcter assistencial dirigides als treballadors i a les empreses incloses en l'àmbit d'aplicació de l'Acord subscrit per les entitats fundadores en data 19 de juliol de 1993.  
El finançament de les activitats assistencial es realitzarà mitjançant el seu percentatge de participació en els ingressos de la Fundació, que serà determinat amb caràcter anual pel Patronat.  
TERCER. La dotació inicial de la Fundació, segons consta en l'escriptura de modificació de data 12 de gener de 1996, ja esmentada, està constituït per un milió de pessetes (1.000.000 PTA), aportat de la manera transcrita en l'apartat primer de la carta fundacional en la forma següent: CONFEDERACIó INTERPROVINCIAL D'EMPRESARIS DE LA REGIó VALENCIANA (CIERVAL), SIS-CENTES SEIXANTA-SIS MIL SET-CENTES PESSETES (666.700 PTA); CONFEDERACIó SINDICAL DE COMISSIONS OBRERES DEL PAíS VALENCIà (CCOO PV), CENT SEIXANTA-SIS MIL SIS-CENTES CINQUANTA PESSETES (166.650 PTA); UNIó GENERAL DE TREBALLADORS DEL PAíS VALENCIà (UGT PV), CENT SEIXANTA-SIS MIL SIS-CENTES CINQUANTA PESSETES (166.650 PTA).  
Tot això acreditat mitjançant el certificat expedit de la Caja de Ahorros del Mediterráneo, sucursal a València, incorporada a aquesta escriptura de modificació.  
QUART. De conformitat amb l'article cinquè dels estatuts que regeixen la Fundació, correspon al Patronat determinar la manera en què s'haurà d'acomplir les finalitats fundacionals. Les prestacions de la Fundació s'atorgaran de forma no lucrativa. Seran beneficiaris potencials de la Fundació les empreses i els treballadors de la Comunitat Valenciana inclosos en l'àmbit d'aplicació de l'Acord subscrit pels constituents en data 19 de juliol de 1993.  
CINQUÉ. De conformitat amb l'article sisè dels estatuts, el Patronat és l'òrgan de govern de la Fundació, que estarà integrat per cinc membres, designats dos per la CIERVAL, un per UGT-PV, un CCOO-PV i un per la Generalitat Valenciana. La representació de la Generalitat Valenciana recaurà amb caràcter nat en el director general de Treball. El nombre de membres del Patronat podrà ser ampliat, per acord de les organitzacions fundacionals, i mantenir la mateixa proporció pel que fa a la seua representació.  
El mandat dels membres del Patronat, tindrà una duració indefinida sense perjudici del seu cessament per les causes establertes en la legislació vigent, o la seua revocació per acord de l'entitat que els haguera designat.  
Els patrons exerciran els seus càrrecs de franc, sense que en cap cas puguen rebre la retribució per exercici de la seua funció. No obstant això, tindran dret a ser reemborsats de les despeses degudament justificades que l'exercici de les seues funcions les ocasione.  
El patronat inicial queda constituït d'acord amb allò previst en l'apartat segon de la carta fundacional, modificada per escriptura pública de data 12 de gener de 1996, de la manera següent:  
PRESIDENT:  
REPRESENTANT DE LA GENERALITAT  
VALENCIANA: EL DIRECTOR GENERAL DE TREBALL,  
Sr. José Luis Colvee Millet.  
VOCALS:  
CIERVAL (2 Vocals)  
Sr. Rafael Montero Gomis i Sr. Luis Espinosa Fernández.  
CCOO-PV (1 Vocal)  
Sr. Fernando Casado Carrasco.  
UGT PV (1 Vocal)  
Sr. Javier Ramiro Mendoza Bravo.  
SECRETARI:  
(NO MEMBRE)  
Sr. Luis Miguel Torres MoÑino.  
Tots els membres han acceptat els càrrecs en la forma prevista legalment.  
SISÉ. La resta de l'articulat es troba de conformitat amb la normativa vigent en la matèria.  
FONAMENTS JURíDICS  
PRIMER. La Constitució recull, en el títol I, capítol II, secció II, article 34, el dret de fundació per a finalitats d'interès general.  
SEGON. L'article 1 de la Llei 30/94, de 24 de novembre, de Fundacions i d'Incentius Fiscals a la Participació Privada en Activitats d'Interès General, estableix que són fundacions les organitzacions constituïdes sense ànim de lucre que, per voluntat dels seus creadors, tenen afectat de manera duradora el seu patrimoni a la realització de finalitats d'interès general.  
TERCER. La carta fundacional, i els estatuts, continguts en l'escriptura pública de 31 d'octubre de 1994, atorgada davant el notari del Col·legi de València, el Sr. Manuel Mínguez Jiménez, amb el número 1268 de protocol i modificada mitjançant escriptura pública de modificació de carta fundacional i refosa d'estatuts, atorgada davant el Sr. César Mínguez Jiménez, notari del Col·legi de València, amb data 12 de gener de 1996, i número de protocol 62, reuneixen els requisits bàsics dels articles 8 i 9 de la vigent Llei 30/94, de 24 de novembre, i les prescripcions de la resta de l'articulat per la qual cosa la Fundación Para la Solución Extrajudicial de Conflictos Colectivos, pot ser reconeguda com a fundació, d'acord amb l'objecte que persegueix segons l'article tercer dels seus estatuts.  
QUART. Examinades les finalitats de la fundació i la dotació, aquests es consideren d'interès general, i aquella inicialment necessària per a la inscripció, de conformitat amb allò establert en l'article 11.b) del Decret 60/95, de 18 d'abril del Govern Valencià de creació del Registre i Protectorat de Fundacions de la Comunitat Valenciana, en relació amb l'article 36 de la Llei 30/1994, de 24 de novembre, de Fundacions i d'Incentius Fiscals a la Participació Privada en Activitats d'Interès General.  
CINQUÉ. L'expedient ha estat tramitat a la Direcció General de Justícia, de la Conselleria d'Administració Pública, a través del Servei d'Entitats Jurídiques, en virtut de les atribucions que té conferides pel Decret 210/1995, de 24 de juliol, del Govern Valencià, pel qual s'aprova el Reglament Orgànic i Funcional de la Conselleria d'Administració Pública, en relació amb el Decret 60/95, de 18 d'abril, del Govern Valencià, de creació del Registre i Protectorat de Fundacions de la Comunitat Valenciana.  
Vists la Constitució, la Llei 30/94, de 24 de novembre, de Fundacions i d'Incentius Fiscals a la Participació Privada en Activitats d'Interès General, el Decret 2930/72, de 21 de juliol, en allò que no estiga en contradicció amb l'esmentada Llei, el Decret 60/95, de 18 d'abril, del Govern Valencià i l'Ordre de 19 de gener de la Conselleria d'Administració Pública per la qual s'estableix la data d'inici de les activitats del Registre i Protectorat de Fundacions, resolc:  
Primer  
Inscriure com a fundació l'anomenada Fundación Para la Solución Extrajudicial de Conflictos Colectivos, amb domicili a València, passeig de l'Albereda, 16.  
Segon  
Aprovar els estatuts pels quals ha de regir-se aquesta, elevats a escriptura pública de 31 d'octubre de 1994, atorgada davant el notari del Col·legi de València, Sr. Manuel Mínguez Jiménez, amb el número 1268 de protocol i modificada mitjançant escriptura pública de modificació de carta fundacional i refosa d'estatuts, atorgada davant el Sr. César Mínguez Jiménez, notari del Col·legi de València de data 12 de gener de 1996, i número de protocol 62.   
   
Notifiqueu la present Resolució, i s'adverteix que contra aquesta, que no posa fi a la via administrativa, es pot interposar recurs ordinari davant aquest mateix òrgan o davant el conseller d'Administració Pública, en el termini d'un mes, comptador a partir de la data de la seua notificació, de conformitat amb el que disposen el Decret 60/95, de 18 d'abril, del Govern Valencià, de Creació del Registre i Protectorat de Fundacions de la Comunitat Valenciana, en relació amb l'article 114 i següents de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
València, 4 de març 1996.- El director general de Justícia: Eloy Velasco NúÑez.